Kärstna Kool

Kärstna Kool oli põhiharidust andev kool Viljandi maakonnas Viljandi vallas Kärstna külas.

Kool tegutses 1924. aastast kuni sulgemiseni 1. augustil 2014 Kärstna mõisa härrastemajas. Viimane direktor oli Anu Roht.Veli, Katri; Hanson, Eha. Kärstna kool sai oma raamatu. Maaleht, 20. juuni 2012.Koorep, Sigrid. Auväärse ajalooga haridustemplid pidasid viimast aktust. 6. juuni 2014.

Ajalugu

Tekkelugu
Arhiivimaterjalide andmeil on Kärstnas kooliharidust antud juba 1767. aastast.

Lembit Andreseni raamatu "Eesti rahvakooli ja pedagoogika ajalugu I: Eellugu ja algus kuni Põhjasõjani" (1997) andmetel sai Kärstna koolilugu alguse juba 1687. aastal. Ei ole aga täpseid andmeid, kas koolitöö toimus pidevalt või vaheaegadega ja kus seda tehti.

Koolimaja täpsem asukoht on teada alates 1819. aastast, kui Kärstna mõisa omaniku kindralleitnant Reinhold von Anrepi lesk Caroline kinkis koolile pool vakamaad (910 m²) põllumaad ning lasi sellele ehitada koolihoone.

28. septembril 1819 andis kohalik luteri õpetaja uuele koolimajale oma õnnistuse.

1890. aastal hävis koolimaja tulekahjus ning samasse kohta seda enam uuesti ei ehitatud.

Uue koolihoone jaoks ostis vald mõisalt Põrgas 41 vakamaa suuruse maatüki. Ehitati uus koolihoone, mis sai valmis 28. novembril 1891 ja kus toimus õppetöö 1924. aastani. Seejärel koliti kool Hendrik Adamsoni eestvedamisel Kärstna mõisa härras­temajja, kus kool tegutses kuni sulgemiseni 1. augustil 2014.

 Kooli arengu etapid 

... –1819 mõisakool
1819–1902 valla luteri kool
1902–1917 ministeeriumikool
1917–1944 6-klassiline algkool
1944–1961 7-klassiline kool ehk mittetäielik keskkool
1961–1988 8-klassiline kool
1988–1992 Kärstna 9-klassiline Kool
1992–2009 Kärstna Põhikool
2009–2014 Kärstna Kool

Viited

Välislingid

Kärstna Põhikooli koduleht
Suletakse 245-aastase ajalooga Kärstna kool, Seitsmesed Uudised, 27. veebruar 2014

Kategooria:Viljandi maakonna koolid
Kategooria:Viljandi vald
Kategooria:Eesti endised koolid